Kausi-influenssa- ja koronarokotukset Etelä-Karjalassa syksyllä 2023

Päivitys 27.8.2024: Syksyn 2024 rokotuksista julkaisemme tiedotteen syyskuun alussa.

***
Etelä-Karjalan hyvinvointialue kannustaa maakunnan asukkaita ottamaan kausi-influenssa- sekä koronarokotteen.

Uusi influenssarokotus tulee ottaa joka vuosi koska influenssavirus muuntuu jonkin verran edellisvuodesta eikä vuoden vanha rokote enää tehoa. Influenssakausi alkaa yleensä marras-joulukuussa ja kestää kevääseen huhtikuuhun.

Sähköinen ajanvaraus kausi-influenssarokotuksiin on alkanut maanantaina 23.10.2023

Riskiryhmiin kuuluvien joukkorokotukset tapahtuvat ajanvarauksella marraskuun kolmen viimeisen viikon aikana terveys- ja hyvinvointiasemilla

Rokotusaika varataan ensisijaisesti sähköisesti Etelä-Karjalan hyvinvointialueen verkkosivujen eAsioinnin kautta. Sähköinen ajanvaraus on avautunut maanantaina 23.10. Rokotukset tapahtuvat marraskuun kolmen viimeisen viikon eli viikkojen 46–48 aikana. Sähköistä ajanvarausta varten tarvitset pankkitunnukset.

Jos henkilö haluaa samalla kertaa sekä influenssa- että koronarokotuksen, varataan aika vain koronarokotukseen.

Ajan influenssarokotukseen voi myös varata soittamalla 6.11.2023 alkaen arkisin klo 8–16 numeroon 05 352 2355.

Rokotukset ajanvarauksella:

Armilan terveysasema: 13.11 – 1.12.2023

Luumäen hyvinvointiasema: 28.11.2023

Lemin hyvinvointiasema: 30.11.2023

Savitaipaleen hyvinvointiasema: 29.11 ja 1.12.2023

Sammonlahden hyvinvointiasema: 27.11 – 1.12.2023

Joutsenon hyvinvointiasema: 3.12.2023

Taipalsaaren kunnantalo: 27. – 1.12.2023

Honkaharjun terveysasema: 13.11 – 1.12.2023

Ruokolahden hyvinvointiasema: 27. – 29.11.2023

Rautjärven hyvinvointiasema: tauolla

Parikkalan hyvinvointikeskus: 27. – 29.11.2023

Rokotukset ilman ajanvarausta seuraavasti:

Joutsenon hyvinvointiasema: sunnuntai 3.12.2023 kello 9.00–15.30.

Rokotukset tapahtuvat saapumisjärjestyksessä. Viikonloppuisin toteutettaviin rokotuksiin voi myös halutessaan varata ajan samoin kuin muihinkin rokotuspisteisiin.

Maksuttomaan kausi-influenssarokotukseen oikeutettuja Suomessa ovat:

Alle 7-vuotiaat lapset

Raskaana olevat

Kaikki 65 vuotta täyttäneet

Sairautensa tai hoitonsa vuoksi riskiryhmiin kuuluvat ja ​​vakavalle influenssalle alttiiden henkilöiden lähipiiri

Varusmiespalveluksensa aloittavat miehet ja vapaaehtoisen asepalveluksen aloittavat naiset

Henkilöt, jotka asuvat tai oleskelevat pitkäaikaisesti laitosmaisissa olosuhteissa kuten vankeinhoitolaitoksissa ja vastaanottokeskuksissa.

Sosiaali- ja terveydenhuollon sekä lääkehuollon henkilöstö

Asetuksen mukaan kansallisen rokotusohjelman maksuttoman influenssarokotteen voi antaa ihmiselle, joka

on toistuvasti läheisessä kontaktissa vakavalle influenssalle erityisen alttiiseen ihmiseen

on toistuvasti läheisessä kontaktissa sellaisen vakavalle influenssalle alttiin ihmisen kanssa, jota ei voida suojata influenssarokotteella.

Tarkempaa tietoa influenssarokotteista voi lukea Terveyden- ja hyvinvoinnin laitoksen (THL) sivulta täältä.

Vakavalle influenssalle alttiiden henkilöiden lähipiiriin kuuluvien influenssarokotuksista lisätietoa täältä.

Muistathan ottaa Kela-kortti mukaan tullessasi rokotukseen!

Koronarokotukset

Myös koronarokotetehostetta suositellaan kaikille yli 18-vuotiaille, jotka ovat oikeutettuja influenssarokotteeseen. Lisäksi rokotteen voivat saada 12-17- vuotiaat voimakkaasti immuunipuutteiset lapset. Influenssa- ja koronarokotteet voidaan antaa samanaikaisesti. Koronarokotetta ei kuitenkaan suositella otettavaksi, jos olet sairastanut koronainfektion kolmen viime kuukauden aikana.

Pelkkä toistuva kontakti vakavalle koronataudille alttiiseen henkilöön ei kuitenkaan oikeuta koronarokotukseen.

Jos et ole vielä ottanut yhtään rokotetta ja sairastanut koronaa tai perusrokotussarjasi on kesken, tarkista oikeutesi rokotukseen Etelä-Karjalan hyvinvointialueen verkkosivulta www.ekhva.fi/rokotukset

Suosittelemme, että koronarokote otetaan influenssarokotusten yhteydessä.

Neuvolan influenssarokotukset​

Etelä-Karjalan hyvinvointialueen neuvoloissa annetaan influenssarokotuksia vain neuvolan asiakkaille. Rokotteita annetaan neuvolakäyntien yhteydessä sekä erillisellä ajanvarauksella vko 45 ja 50 aikana.

Erillistä rokotuskäyntiä varten voit varata neuvolaan ensisijaisesti sähköisestä asioinnista 23.10.2023 alkaen tai numerosta 05 352 7260 klo 7-20 30.10.2023 alkaen. Neuvolan asiakas: ota neuvolakortti mukaan!

Koululaiset rokotetaan oman kouluterveydenhoitajan vastaanotolla. Tarkemmat ohjeet ja aikataulut rokotuksiin saapumiseen saat terveydenhoitajalta Wilman kautta. Rokottaminen onnistuu myös koulupäivien aikana.

Opiskelijat rokotetaan opiskeluterveydenhuollossa. Tarkemmat ohjeet ja aikataulut rokotuksiin saapumiseen saat terveydenhoitajalta Wilman kautta.

Tulethan rokotuksiin terveenä!

Influenssakaudella 2023–2024 kansallisessa rokotusohjelmassa käytetään VaxigripTetra – rokotetta. Rokote on sama valmiste kuin edellisenä vuotena, kuitenkin sen toinen A-viruskannat on vaihdettu viime kauden rokotteeseen verrattuna. Fluenz Tetra -nenäsumuterokotetta voidaan käyttää lapsilla alkaen 24 kuukauden iästä - 6 vuoden ikään. THL- suosittaa rokotusten ajoittamista marras- joulukuulle. Rokotesuojan syntyminen vie 2 viikkoa rokotteen pistämisestä. Suuri osa rokotteen ottaneista välttyy influenssalta. Jos rokotettu saa influenssan, on tauti rokotetulla yleensä lievempi ja toipuminen nopeampaa.

Koronarokotteena käytämme Comirnaty XBB.1.5 -varianttivalmistetta.

Ajantasainen tieto kausirokotuksiin liittyen löytyy Etelä-Karjalan hyvinvointialueen verkkosivulta: Rokotukset - Etelä-Karjalan hyvinvointialue (ekhva.fi)